OzLabs/hebrew-wiki-articles huggingface dataset:
אוביליים

Prodotiscus regulus
אוביליים (שם מדעי: Indicatoridae; באנגלית מכונים honey birds - עופות הדבש) היא משפחת עופות קטנים מסדרת הנקראים. הם דומים בצורתם לציפורי שיר ואכן שתי הסדרות קרובות מאוד (למעט כף הרגל שמופנית אחורה אצלם). הם ידועים בעיקר עקב מנהגם לאכול חלות דבש של דבורי בר ולפשוט על כוורות, ואחד המינים - אוביל הדבש, אף קורא לעיתים לאנשים שיעזרו לו לסלק את הדבורים מהכוורות. אלו עופות קטנים, שחיים רק באזורים הטרופיים של אפריקה ושל אסיה. רובם מצויים באפריקה הטרופית.

צבע גופם אפור עם כנפיים וזנב לבנים, ומקורים קטנים, והם העופות היחידים בעולם שיכולים לעכל שעווה ודונג מהכוורות (מהם עשויה הכוורת), שהם מזונם העיקרי יחד עם דבש. בנוסף הם אוכלים חרקים קטנים פרוקי רגליים שונים ולעיתים גם פירות.

האוביליים ידועים בהתנהגותם הטפילית והטלת ביציהם בקיני עופות אחרים. הגוזלים המתארחים גדולים מהגוזלים המארחים ולעיתים הם שוברים את ביצי המארחים ואף משליכים גוזלים מהקן.

==מיון==
ישנם ארבעה סוגי אוביליים:
*אוביל (Indicator)
**Indicator maculatus
**Indicator variegatus
**אוביל הדבש (Indicator indicator)
**Indicator archipelagicus
**Indicator minor
**Indicator conirostris
**Indicator willcocksi
**Indicator exilis
**Indicator pumilio
**Indicator meliphilus
**Indicator xanthonotus
*סוג ומין יחיד אוביל הנבל (Melichneutes robustus)
* אוביל דנקר (Melignomon)
**Melignomon eisentrauti
**Melignomon zenkeri
* אוביל גמדי (Prodotiscus)
**Prodotiscus zambesiae
**Prodotiscus regulus
**Prodotiscus insignis

==קישורים חיצוניים==

* 
* [http://www.nhptv.org/wild/indicatoridae.asp אוביליים באתר Wildlife Journal Junior]
* [http://www.globalbirding.com/index.php/en/2012-07-23-09-13-13/2012-07-28-09-07-45/honeyguides אוביליים באתר globalbirding] 

*
קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם ג'ון סווינסון
נסיגה (סרט)

נסיגה (באנגלית: Regression) הוא מותחן אימה משנת 2015, שבוים והופק על ידי אלחנדרו אמנבר. בסרט משתתפים בין היתר אמה ווטסון, אית'ן הוק ודייוויד ת'יוליס. הסרט יצא לאקרנים ב-18 בספטמבר 2015.

==תקציר העלילה==
שנת 1990, מינסוטה. הבלש ברוס קנר חוקר את המקרה של אנג'לה גריי, נערה אשר מאשימה את אביה, ג'ון גריי, בביצוע פשע מחריד. כאשר ג'ון, באופן בלתי צפוי וללא זיכרון, מודה באשמה, הוא נכנס לטיפול אצל הפסיכולוג הנודע ד"ר ריינס, שעוזר לו לשחזר מחדש את הזיכרון שלו; ומה שהשניים חושפים, מביא לגילוייה של תעלומה ארצית מחרידה.

==צוות השחקנים==
* אמה ווטסון - אנג'לה גריי
* אית'ן הוק - הבלש ברוס קנר
* דייוויד דנקיק - ג'ון גריי
* דייוויד ת'יוליס - פרופסור קנת ריינס
* דבון בוסטיק - רוי גריי
* דייל דיקי - רוז גריי
* ארון אשמור - ג'ורג' נסביט
* אדם בוטשר - ברודי
* קריסטיאן ברון - אנדרו
* לותייר בלוטיו - כומר מוריי
* פיטר מקניל - קליבלנד

==הפקה==
ב-31 באוקטובר 2013, הוכרז כי אית'ן הוק ישחק בתפקיד ראשי במותחן הקרוב "נסיגה", ואלחנדרו אמנאבר יביים את הסרט על פי התסריט שלו, בזמן ש-"FilmNatio Entertainment" יהיו המחזיקים בזכויות הבינלאומיות. ב-6 בנובמבר 2013, "Weinstein Company" רכשה את זכויות ההפצה בארצות הברית למותחן. ב-22 בנובמבר 2013, "Weinstein Company" הודיעו שהסרט ייצר לאקרנים ב-28 באוגוסט 2015, בארצות הברית.

הצילומים העיקריים של הסרט החלו ב-15 באפריל 2014 במיסיסוגה. צילומים נוספים התבצעו בטוטנהאם ובטורונטו בהמשך אותה שנה.

==שיווק==
ב-10 ביוני 2014, "TWC-Dimension" חשפו תמונת מבט ראשונה מתוך הסרט. ב-12 בפברואר 2015, הטריילר הראשון פורסם. ב-18 בספטמבר הוקרן הסרט לראשונה בפסטיבל סן סבסטיאן. בתחילת אוקטובר הוא יצא למסכים בבריטניה ובקנדה. הסרט זכה לביקורות רעות מאוד (6% באתר Rotten Tomatoes).

==קישורים חיצוניים==

* [https://www.youtube.com/watch?v=sDeDqMb76bM הטריילר] הרשמי

קטגוריה:סרטי אימה מ-2015
קטגוריה:סרטי מתח ספרדיים
קטגוריה:סרטי מתח אמריקאיים
קטגוריה:סרטי אימה אמריקאיים
קטגוריה:סרטי 2015
אסטרילדיים

[[זברה פינק]]
Ortygospiza atricollis
אסטרילדיים (שם מדעי: Estrildidae) הם משפחה של עופות מסדרת ציפורי שיר, החיים ביערות טרופיים בעולם הישן ובאוסטרליה. יש מדענים המסווגים אותם כתת-משפחה של דרוריים והם דומים להם מאוד.

== מאפיינים ==
האסטרילדיים הם עופות אוכלי זרעים המתקהלים בכמויות כדי לאכול אותם. בכך הם לעיתים גורמים נזקים לחקלאים והם ניצודים על ידיהם. הם דומים בממדיהם ובצורתם לדרורים, עם מקור קצר ועבה אבל מחודד והם בעלי נוצות צבעוניות המשתנות ממין אחד למשנהו. חלקם הפכו לחיות מחמד פופולריות כמו הזברה פינק ופרוש גולדיאן.

בישראל יש מין אחד, כסוף מקור הודי, אשר נחשב מין פולש כיוון שברח או שוחרר מכלוביו והתרבה בטבע. מין נוסף, האורזית, ניתן לצפייה בטבע בגלל אותן סיבות אך עדיין לא הוגדר כמין פולש.

== מיון ==
*אמדינה (Amadina) - בו 2 מינים
*אמנדווה (Amandava) (בו 3 מינים)
*סוג ומין יחיד אסטרליד חום (Clytospiza monteiri)
*Coccopygia (בו 3 מינים)
*Cryptospiza (בו 4 מינים)
*סוג ומין יחיד פרוש צבוע (Emblema pictum)
*Erythrura (בו 13 מינים)
*אסטרלידה (Estrilda) - בו 17 מינים, ביניהם אסטרלידה מצויה
*Euodice (בו 2 מינים)
*Euschistospiza (בו 2 מינים)
*סוג ומין יחיד מניקין פיקטורלי (Heteromunia pectoralis)
*Hypargos (בו 2 מינים)
*ארגמנית (Lagonosticta) (בו 11 מינים)
*סוג ומין יחיד מניקין מדגסקר (Lepidopygia nana)
*לונכורה (Lonchura) (בו 35 מינים)
*סוג ומין יחיד אסטרליד ירוק-צד (Mandingoa nitidula)
*Neochmia (בו 4 מינים)
*Nesocharis (בו 3 מינים)
*Nigrita (בו 4 מינים)
*סוג ומין יחיד כסוף-מקור אפור ראש (Odontospiza caniceps)
*סוג ומין יחיד אסטרליד זנוב הררי (Oreostruthus fuliginosus)
*סוג ומין יחיד אסטרליד שחור מקור (Ortygospiza atricollis)
*סוג ומין יחיד פרוש לוקוסט (Paludipasser locustella)
*Parmoptila (בו 3 מינים)
*Poephila (בו 3 מינים)
*Pyrenestes (בו 3 מינים)
*Pytilia (בו 5 מינים)
*Spermophaga (בו 3 מינים)
*Stagonopleura (בו 3 מינים, ביניהם אסטרלידה זנב-אש)
*Taeniopygia (בו 2 מינים) - בו הזברה פינק
*Uraeginthus (בו 5 מינים)

==קישורים חיצוניים==

* 

*
קטגוריה:טקסונים שתוארו בידי ג'ון קרל וילהלם יליגר
קטגוריה:בעלי חיים שתוארו ב-1811
רוזה-שושנה יפה

רוזה-שושנה יפה (1864, יקטרינוסלב, אוקראינה – ינואר 1914, ארץ ישראל) הייתה מחנכת מייסדת ומנהלת בית ספר לבנות של "חובבי ציון" ביפו, שבהמשך הועבר למשכנו בנוה צדק, ניהלה את בית הספר העברי בית הספר לבנות (נווה צדק).

==ביוגרפיה==
רוזה יפה נולדה בכפר הקטן בריסטובקה שבפלך יֶקטרינוסלב, בתחום המושב של האימפריה הרוסית (כיום באוקראינה), אחות לשלוש אחיות: קלרה, ויטיה, רחל ואח אחד: הלל יפה. אביה, ירמיהו, היה סוחר משכיל ובעל אמצעים שמשפחתו באה מיהדות ליטא. השכלתם של הילדים הייתה בידיה של אמם כיוון שהאב היה לרוב בנסיעות לצורך עסקיו. בילדותה היא למדה בפנימיה בעיר ברדיאנסק, עם סיום הלימודים שם היא המשיכה ללימודים גבוהים לשלוש שנים באוניברסיטת מונפלייה שבצרפת. עם חזרתה לאימפריה הרוסית היא החלה ללמד בבית ספר יהודי בסימפרופול.

ב-1892, בגיל 26, היא עלתה לארץ ישראל והתיישבה בטבריה שם גר אחיה ועבד בתור רופא. שנה לאחר מכן היא הוזמנה על ידי אליאנס להקים בית ספר לבנות ביפו. היא עברה ליפו יחד עם אמה ואחותה רחל שכמו אחותה למדה באוניברסיטת מונפלייה ועבדה בתור מורה בבית הספר החדש.

בית הספר החדש נפתח בראש חודש אדר 1893, הוא מומן על ידי כי"ח וחובבי ציון מאודסה. באליאנס התעקשו כי שפת ההוראה בבית הפר החדש תהיה צרפתית, אך יפה התעלמה מדרישה זו ושפת ההוראה הייתה עברית. היא עבדה בתור מנהלת במשך 11 שנים, בתקופה זו התגלעו מספר בעיות בניהול בית הספר, בין היתר שפת ההוראה, בעיות כספיות. בעיה נוספת הייתה בכך שיפה לא שלטה בצורה שוטפת בשפה העברית, עובדי בית הספר לא ממש היו מרוצים מהעובדה כי בית הספר העברי מנוהל על ידי מישהי שאינה דוברת עברית שוטפת.

ב-1904 עזבה שושנה יפה את תפקידה, עברה ליבנאל והפכה שם לחקלאית.

נפטרה מגחלת בינואר 1914.

==קישורים חיצוניים==
* 
* 
* צפורה שחורי רובין, [https://bookreader.nli.org.il/NliBookViewer/?ie_pid=IE48311651&ie_dvs=1494942847184~819&hideSearch=yes&pageProgression=lr&rep_pid=REP48316187&is_mobile=false&is_rtl=true&dps_dvs=1494942847184~819&dps_pid=IE48311651&_gl=1*1j54qt*_ga*NDkzMDkyMjY5LjE3MDc5MjI רוזה יפה: מורה ברוסיה, מנהלת בית-ספר ביפו, איכרה ביבניאל], דור לדור 27 (2006), עמ' 155–200.
* שרון גבע, [https://sharon-geva.com/2022/02/אם-נחכה-עד-שיהיה-הכול-מוכן-לא-יהיו-לנו-ב/ אם נחכה עד שיהיה הכול מוכן, לא יהיו לנו בתי ספר לעולם], על רוזה יפה בבלוג אל מדף ספרי ההיסטוריה

==הערות שוליים==

קטגוריה:יהודים ליטאים
קטגוריה:יהודיות רוסיות
קטגוריה:יפו: אישים
קטגוריה:יבנאל: אישים
קטגוריה:מנהלי בתי ספר של כי"ח
קטגוריה:נשות חינוך שוחרות השפה העברית ביישוב
רוזה שושנה
קטגוריה:נשות העלייה הראשונה
קטגוריה:אנשי העלייה הראשונה
קטגוריה:ארץ-ישראלים שנולדו ב-1864
קטגוריה:ארץ-ישראלים שנפטרו ב-1914
ארבאיחר

ארבאיחאר (במונגולית: Арвайхээр) היא בירת איימאג (מחוז) אובורחאנגאי במונגוליה.

בעיר ממוקמים מספר מפעלים של תעשיית המזון והטקסטיל, בעיר יש בנק ובתי מלון, בקרבת העיר ממוקם שדה תעופה, כמו כן יש תיאטרון.

==קישורים חיצוניים==

קטגוריה:מונגוליה: ערים
שקי

שקי (אזרית: Şəki) היא עיר באזרבייג'ן. בין השנים 1848–1950 שמה של העיר היה נוחה.

ב-2019 המרכז ההיסטורי של העיר, יוחרי בש , ובפרט ארמון חאני שקי ששירת את שליטי חאנות שקי במאות ה-18 וה-19, הוכרזו כאתר מורשת עולמית של אונסק"ו.

רחוב בעיר העתיקה של שקי

==היסטוריה==
שקי הוקמה במאה ה-8 לפנה"ס תחילה בשם סקסנה או סקה על שמו של העם סקי שהתגורר באזור.

במאה ה-18 עברה העיר לידיה של האימפריה הרוסית. ב-1840 הוקם מחוז נוחה ולאחר מכן שמה של שקי שונה לנוחה. ב-1950 הוחזר לעיר שמה הקודם.

==אוכלוסייה==
שינוי אוכלוסייה של שקי לאורך השנים:
{| class="wikitable"
|שנה || מספר אוכלוסייה 
|-
|1959|| 34,348
|-
|1989|| 56,223
|-
|2009|| 62,965
|}

==ערים תאומות==
* 
* 
* 

==קישורים חיצוניים==

* 
* [https://whc.unesco.org/en/list/1549 המרכז ההיסטורי של שקי ביחד עם ארמון החאן] באתר אונסק"ו 

==הערות שוליים==

קטגוריה:אזרבייג'ן: ערים
בוריס קופיטוביץ'

בוריס קופיטוביץ (במונטנגרית: Boris Kopitović; נולד ב-17 בספטמבר 1994) הוא כדורגלן מונטנגרי בעמדת הבלם ומגן ימני לסירוגין בג'אבור-מאטיס איוואניצה.

==קריירה==
קופיטוביץ' התחיל את הקריירה שלו במחלקת הנוער של בודוצ'נוסט פודגוריצה. ב-1 בספטמבר 2013 ערך את הופעת הבכורה שלו בקבוצה הבוגרת בתיקו 1-1 נגד מלאדוסט פודגוריצה. את העונה הראשונה שלו כשחקן בקבוצה הבוגרת סיים עם 12 הופעות כאשר ב-11 מתוכן הוא פתח בהרכב. בעונת הפך לשחקן הרכב במועדון וסיים את העונה עם 24 הופעות. ב-30 במאי 2015 הבקיע את שער הבכורה שלו בקריירה בניצחון 0–3 נגד זטה.

ביולי חתם בהפועל עכו הישראלית. את שער הבכורה שלו כבש בניצחון 1:0 על עירוני קריית שמונה. במאי 2016 ירד קופיטוביץ ליגה עם הפועל עכו אחרי תיקו 1:1 מול עירוני קריית שמונה, בתום העונה קופיטוביץ שוחרר מהמועדון.

בקיץ חתם במלאדוסט פודגוריצה. לאחר חצי שנה עבר לצ'וקריצ'קי. באוגוסט 2019 חתם בבאטה בוריסוב.

==קריירה בינלאומית==
קופיטוביץ' שיחק בעברו בכל הנבחרות הצעירות של מונטנגרו.

ב-28 במאי 2018 ערך את הופעת הבכורה שלו בנבחרת מונטנגרו בהפסד 0–2 ל.

==קישורים חיצוניים==

קטגוריה:כדורגלנים מונטנגרים
קטגוריה:מגני כדורגל מונטנגרים
קטגוריה:בלמי כדורגל מונטנגרים
קטגוריה:פודגוריצה: כדורגלנים
קטגוריה:כדורגלני בודוצ'נוסט פודגוריצה
קטגוריה:כדורגלני הפועל עכו
קטגוריה:כדורגלני OFK טיטוגרד
קטגוריה:כדורגלני צ'וקריצ'קי
קטגוריה:כדורגלני באטה בוריסוב
קטגוריה:כדורגלני וויבודינה נובי סאד
קטגוריה:כדורגלנים זרים בישראל
קטגוריה:כדורגלני נבחרת מונטנגרו
קטגוריה:ספורטאים מונטנגרים בישראל
קטגוריה:ספורטאים מונטנגרים בסרביה
קטגוריה:ספורטאים מונטנגרים בבלארוס
קטגוריה:מונטנגרים שנולדו ב-1994
תעלת סואץ החדשה

תעלת סואץ החדשה (בערבית: قناة السويس الجديدة) היא מיזם מצרי להרחבת תעלת סואץ הנמצאת בין הים התיכון והים האדום עם נתיב נוסף, כדי להפוך אותה לתעלה דו-סטרית. המיזם הושק בו זמנית עם תוכניות לבניית שש מנהרות חדשות מתחת לתעלה ולהפוך אזור של 76,000 קילומטר רבוע על שתי גדות התעלה למרכז לוגיסטי, מסחרי ותעשייתי מבחינה בינלאומית, בתקווה, מצד המצרים, "ליצור מיליון מקומות עבודה".

==היסטוריה==
לראשונה הוצע לכרות תעלה נוספת מקבילה לתעלת סואץ הקיימת ב-1971.

לאחר שנשיא מצרים עבד אל-פתאח א-סיסי הודיע לראשונה על הפרויקט, מדדי המניות בבורסה המצרית עלו לרמה הגבוהה ביותר בשש השנים האחרונות, אך ירדו בחדות במהלך חודש ספטמבר.

ב-25 ביולי 2015 חצו ספינות ראשונות את התעלה החדשה במסגרת ניסוי. הפתיחה הרשמית של תעלת סואץ החדשה הייתה ב-6 באוגוסט 2015, בטקס שבו נחנכה על ידי נשיא מצרים עבד אל-פתאח א-סיסי.

==קישורים חיצוניים==

* [http://www.suezcanal.gov.eg/sc.aspx?show=69 דף הפרויקט באתר הרשמי של תעלת סואץ] 
* 
* 
* 
* 
* 

==הערות שוליים==

קטגוריה:מצרים: גאוגרפיה
*
קטגוריה:מצרים: כלכלה
קטגוריה:מצרים: תחבורה
קטגוריה:סיני
קטגוריה:מצרים: גופי מים
ניקולה פוקריבאץ'

ניקולה פוקריבאץ (בקרואטית: Nikola Pokrivač; נולד ב-26 בנובמבר 1985) הוא כדורגלן עבר קרואטי ששיחק בעמדת הקשר.

==קריירת מועדונים==
פוקרביאץ' התחיל את הקריירה שלו במחלקות נוער מקומות בעיר הולדתו צ'אקובץ ובגיל 16 הצטרף למחלקת הנוער של ואראז'דין. ב-7 באוגוסט 2004 ערך את הופעת הבכורה שלו בקבוצה הבוגרת במשחק הליגה נגד זאדאר. כבר בעונת הבחורה שלו בקבוצה הבוגרת הצליח להפוך לשחקן הרכב. בינואר חתם בדינמו זאגרב, גם בה לא התקשה להשתלב בהרכב וזה עם המועדון בדאבל בסיום העונה.

ב-30 בינואר 2008 חתם ל-4 וחצי שנים במונקו. ב-23 בפברואר 2008 ערך את הופעת הבכורה שלו בליגה במדי מונקו בתיקו 1-1 נגד פריז סן-ז'רמן. ב-29 באוקטובר 2008 הבקיע את שער הבכורה שלו במונקו בניצחון 1-3 נגד לוריאן. הוא סיים את עונתו השנייה במועדון עם שער אחד ב-23 הופעות.

ב-24 באוגוסט 2009 חתם ברד בול זלצבורג ל-3 שנים. ב-29 באוגוסט 2009 ערך את הופעת הבכורה שלו בליגה נגד קאפפנברג, ובאותו משחק גם הבקיע את שער הבכורה שלו בזלצבורג במשחק שנגמר בניצחון 0-4 לטובת זלצבורג.

ב-16 באוגוסט 2011 חזר לדינמו זאגרב. במהלך עונת הושאל לאינטר זאפרשיץ' עד לסיום העונה. ב-7 ביוני 2013 חתם לשנתיים ברייקה אותה עזב בתום עונה אחת וחתם בשחטאר קאראגנדי.

בקיץ חתם במכבי פתח תקווה אך בסופו של דבר לא הגיע לאחר שאובחן כחולה בסרטן בלוטות הלימפה. לאחר שהחלים, חתם בסלאבן בלופו מליגת העל הקרואטית. ב-2 באפריל 2016 ערך את המשחק הראשון שלו לאחר שהחלים בתיקו 0-0 נגד רייקה.

בינואר הודיע על פרישה מכדורגל.

==קריירה בינלאומית==
פוקריבאץ' שיחק בצעירותו בנבחרות הצעירות של קרואטיה. ב-5 במאי 2008 זומן לראשונה לסגל הנבחרת הבוגרת לקראת יורו 2008. ב-24 במאי 2008 ערך את הופעת הבכורה שלו בנבחרת במשחק ידידות נגד . הוא ערך את הופעת הבכורה הרשמית שלו בנבחרת בניצחון 0-1 נגד בשלב הבתים של יורו 2008.

== תארים ==
;דינמו זאגרב
* אליפות קרואטיה: , 
* הגביע הקרואטי: , 

;רד בול זלצבורג
* אליפות אוסטריה: 

;רייקה
* הגביע הקרואטי: 

==קישורים חיצוניים==

* 

קטגוריה:קשרי כדורגל קרואטים
קטגוריה:כדורגלנים קרואטים
קטגוריה:כדורגלני ואראז'דין
קטגוריה:כדורגלני דינמו זאגרב
קטגוריה:כדורגלני מונקו
קטגוריה:כדורגלני רד בול זלצבורג
קטגוריה:כדורגלני אינטר זאפרשיץ'
קטגוריה:כדורגלני רייקה
קטגוריה:כדורגלני שחטיור קרגנדה
קטגוריה:כדורגלני סלאבן בלופו
קטגוריה:כדורגלני נבחרת קרואטיה
קטגוריה:כדורגלני יורו 2008
קטגוריה:קרואטים שנולדו ב-1985
Tucows

Tucows (בתרגום חופשי לעברית: שתי פרות) היא חברה קנדית המהווה כיום אחת משלוש חברות רישום שמות הדומיין הגדולות ביותר (אחרי GoDaddy ו-eNom). 

החברה ידועה במיוחד בשל כך שבתחילת דרכה היא הפעילה את אחד מהפורטלים הבולטים ביותר מסוגם באינטרנט להורדת קובצי תוכנה של תוכנות חינמיות ותוכנות שיתופיות.

== היסטוריה ==
מטה החברה ב[[טורונטו]]
Tucows הייתה במקור פורטל אינטרנט שהושק במהלך 1993 על ידי סקוט סוודורסקי (Scott Swedorski) מפלינט, מישיגן. באותה העת האתר היה אחד האתרים הראשונים מסוגו, ועל כן עד מהרה הפך לאחד מאתרי האינטרנט הפופולריים ביותר להורדת תוכנות למערכת ההפעלה Windows. סוודורסקי בחר לתת לאתר את השם Tucows, אשר היה ראשי תיבות ל-The Ultimate Collection of Winsock Software (האוסף האולטימטיבי של תוכנות Winsock). אף על פי כן, האתר הכיל באותה העת ארכיון עם קישורים להורדת קובצי תוכנות למגוון מערכות הפעלה. הארכיון הגדול של האתר היה מחולק לקטגוריות שונות, כאשר המידע והקבצים באתר היו מעודכנים כל העת ולכן היה קל מאוד למצוא קישורים להורדה של הגרסאות העדכניות ביותר של כל תוכנה. עורכי האתר נהגו גם לדרג כל תוכנה במדד של 1 עד 5 פרות.

ב-1996 החברה נרכשה והתמזגה עם חברת Internet Direct בבעלותם של ג'ון נמאניק, ביל קמפבל, וקולין קמפבל. ב-1999 החברה נרכשה והתמזגה עם חברת STI Ventures.

ב-2000 החברה רכשה את האתר Linux Weekly News.

בשנת 2001 הפכה חברת Tucows לחברת בת של חברת Infonautics, אשר לאחר הרכישה שינתה את שמה מ- Infonautics ל-Tucows. ב-26 באוגוסט 2002 חברת Tucows מכרה את המוצרים eLibrary ו-Encyclopedia.com, שירותים שהפכו להיות בבעלות החברה בעת המיזוג עם Infonautics, לחברת Alacritude.

ב-2004 רכשה חברת Tucows את חברת Boardtown Corporation, ספקית של תוכנת חיוב. בינואר 2006 חברת Tucows השלימה את רכישת שירות הדואר האלקטרוני Critical Path.

ב-2005 עבר מטה החברה לעיר טורונטו שבקנדה.

ביוני 2006 חברת Tucows רכשה בעבור 18 מיליון דולרים את חברת Mailbank.com Inc אשר בבעלותה מעל ל-17,000 שמות דומיין לשמות משפחה נפוצים כמו smith.net או brown.org. עיקר ההכנסות של Mailbank.com היו משילוב פרסומות באתרים שבבעלותם וכמו כן ממתן שירות דואר אלקטרוני ללקוחות עם שמות משפחה נפוצים למדי אשר מעוניינים בכתובות דואר אלקטרוני אישית שמכילה את שם משפחתם בדומיין. 

ב-26 באוגוסט 2006 חברת Tucows רכשה את אתר לוח השנה Kiko.com.

ב-27 ביולי 2007 חברת Tucows רכשה את האתר ItsYourDomain.com אשר התמחה בשירות רישום שמות דומיין, כאשר באותה העת היו מעל ל-700,000 שמות דומיין תחת ניהולה של חברת ItsYourDomain.com. חברת Tucows רכשה את ItsYourDomain.com בעבור 10,350,000 דולרים במזומן. בעת הרכישה של ItsYourDomain.com היו כבר 699,951 שמות דומיין תחת ניהולה של חברת Tucows.

ביוני 2008 היו בבעלותה של חברת Tucows שלוש חברות-בת שהתמחו במתן שירותי שמות דומיין - ItsYourDomain, NetIdentity, ו-DomainDirect. חברת Tucows החליטה באותה העת למזג את שלוש חברות הבת לשירות רישום שמות דומיין אחד בשם Hover. השירות החל להיות פעיל ביולי 2008.

ב-6 בנובמבר 2008 חברת Tucows השיקה את האתר Butterscotch.com אשר הכיל סרטוני וידאו מקוונים המתמקדים במתן הסברים מפורטים אודות טכנולוגיות אינטרנט שונות.

== קישורים חיצוניים ==

* 

* [http://www.tucows.com/downloads ארכיון התוכנה של Tucows]

==הערות שוליים==

קטגוריה:אתרי אינטרנט שהושקו ב-1993
קטגוריה:חברות קנדיות
חוק החיים

חוק החיים הוא אלבומה החמישי של הזמרת שרית חדד אשר יצא לאור בשנת 1998.
== הפקה ==
האלבום הזה הביא את חדד לפריצה מוצלחת ביותר, בזכות הלהיט "הכל סגור", שכתבו זאב נחמה ותמיר קליסקי מלהקת אתניX. בנוסף לו, הצליחו מהאלבום גם השירים "לב זהב", "על המזח", "חוק החיים", "כמה חיפשתי", "טפטף הגשם" ו"קשה בלעדיך".

האלבום יצא בתקליטור, קלטת אודיו וקלטת וידאו והגיע למעמד פלטינה כפולה, 80,000 עותקים.

בשנת 2001 השיר "לב זהב" מהאלבום היה השיר שהושמע באולמי "ורסאי" שבירושלים בזמן שרצפת האולם קרסה והביאה למותם ולפציעתם של מאות מאורחי האירוע. עקב כך החליטה חדד להפסיק לבצע את השיר בהופעותיה.

== רשימת רצועות ==

==משתתפים באלבום==
*הפקה בפועל וניהול מוזיקלי: אבי גואטה
*עיבודים: שי ראובני
*קלידים, תיכנות תופים וכלי הקשה: שי ראובני
*גיטרות: אבי סינגולדה
*גיטרה מזרחית: יהודה קיסר
*גיטרה בס: שמוליק נוף
*בוזוקי: אריס נחום
*חליל: אלברט אליאס, אמיר שחסר
*כינור: ילמז טשצ'שמה
*אקורדיון: בוריס אלייב
*קאנון: אברהם סלמן
*קלרינט: מיכאל יזרעאלוב
*דרבוקות: שרית חדד
*קולות רקע: יהודה תמיר
*הוקלט באולפני "א.ג. הפקות" 1997-1998
*מיקסים: יהודה תמיר

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|פלטינה 2×
|80,000
|}

== קישורים חיצוניים ==

* 

== הערות שוליים ==

קטגוריה:אלבומי שרית חדד
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
כמו סינדרלה

כמו סינדרלה הוא אלבומה השישי של הזמרת שרית חדד אשר יצא לאור בשנת 1999.

האלבום, שהצליח אף יותר מקודמו, היה סנונית ראשונה להשפעות פופ ורוק. האלבום זכה למעלה מ-180,000 עותקים.

הוא כלל את השירים "כמו סינדרלה", "הייתי בגן עדן", "לדמעות יש פה" ו"כשאני איתך אני כמו דג" (דואט נוסף עם להקת "טיפקס"). שיר הסיום של האלבום, "חברים בכל מיני צבעים", שונה בסגנונו משאר האלבום והוא שיר שביצעה חדד בפסטיגל 1998 בו זכתה במקום השני.

== רשימת רצועות ==
{| class="wikitable"
!מס'
!שם
!מילים
!לחן
!עיבוד
!אורך השיר
|-
|1.
|"כמו סינדרלה"
|דוד זיגמן
|יוסי בן דוד
|שי ראובני
|3:26
|-
|2.
|"חמותי"
|דני שושן
|דני שושן
|שי ראובני
|3:40
|-
|3.
|"כשאני איתך אני כמו דג"
|קובי אוז
|קובי אוז
|טיפקס
|2:43
|-
|4.
|"הייתי בגן עדן"
|אהוד מנור
|שמעון בוסקילה
|שי ראובני
|5:08
|-
|5.
|"ים של אהבה"
|ליאור פרחי
|ליאור פרחי
|שי ראובני
|3:35
|-
|6.
|"לדמעות יש פה"
|סמדר שיר
|משה דץ
|שי ראובני
|4:36
|-
|7.
|"לי שתי עיניים"
|יוסי בן דוד
|יוסי בן דוד
|שי ראובני
|3:49
|-
|8.
|"פרח בר"
|דוד זיגמן
|טורקי
|שי ראובני
|5:52
|-
|9.
|"אהבה אחרת"
|שמואל אלבז
|שמואל אלבז
|שי ראובני
|3:12
|-
|10.
|"ציפור חופשייה"
|דוד חלפון
|ארנון אלמסי
|שי ראובני
|4:15
|-
|11.
|"וולקאם יא סאלאם"
|סמדר שיר
|אבנר גדסי
|שי ראובני
|3:50
|-
|12.
|"חברים בכל מיני צבעים"
|חנה גולדברג
|יוני רועה
|אבנר חודורוב
|3:20
|}

קרדיטים:
*שי ראובני - קלידים, מעבד
*אברהם פלדר - חצוצרה
*אבי סינגולדה - גיטרות
*אבי יפרח - גיטרה בס
*אשר פדי - תופים
*אורן בלבן - כלי הקשה
*רוני דדון - דרבוקות
*יהודה קיסר - גיטרה סולו
*יהודה תמיר - טכנאי הקלטה, טכנאי מיקס, וקולות רקע
*אריס נחום - בוזוקי
*מאיר רגב - גיטרה
*ישראל שובל - דרבוקות
*בנצי מור - קלידים
*בוריס אלייב - אקורדיון
*אבי גואטה - מפיק בפועל, מנהל מוזיקלי
*השלישייה הפילהרמונית - כינורות

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|פלטינה 4×
|180,000
|}

== קישורים חיצוניים ==

* 

== הערות שוליים ==

קטגוריה:אלבומי שרית חדד
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת אבי גואטה הפקות בע"מ
ליגת המשנה השוודית

סוּפֵּרֵטָאן (בשוודית: Superettan), היא ליגת המשנה בכדורגל בשוודיה. הליגה נוסדה כליגת-משנה בשנת 2000, ולפני הקמתה היו הליגות דיוויז'ון 2 (1928–1986) ודיוויז'ון 1 (1987–1999) ליגות-המשנה בשוודיה. על ארגון הליגה אחרית התאחדות הכדורגל השוודית.

==מהלך העונה==
הסופרטאן מכילה 16 קבוצות מכל רחבי שוודיה. במהלך העונה (שלא כבשאר אירופה, מתחילה בחודש אפריל ונגמרת באוקטובר) נפגשת כל קבוצה פעמיים עם כל אחת מהיריבות שלה, פעם בבית ובפעם בחוץ, בסך הכל 30 משחקים. בסיום העונה, שתי הקבוצות שסיימו בשני המקומות הראשונים עולות לליגה הבכירה, כאשר הקבוצה שבמקום השלישי משחקת במשחקי פלייאוף כנגד השלישית לפני אחרונה בליגה הבכירה על הזכות לשחק בשנה שאחרי בליגת העל השוודית (מלבד בשנת 2007, אז שתי הקבוצות, השלישית הטובה ביותר בליגת המשנה והשלישית הגרועה ביותר בליגת העל "עלו אוטומטית" לליגת העל, זאת מאחר שהיא הורחבה מ-14 ל-16 קבוצות).

== קישורים חיצוניים ==

* 

* ליגת העל השוודית (כדורגל נשים)
* נבחרת שוודיה בכדורגל
* התאחדות הכדורגל השוודית

שוודיה
קטגוריה:תחרויות כדורגל בשוודיה
בערבית

בערבית הוא אלבומה הרביעי של הזמרת שרית חדד שיצא לאור באוקטובר 1997.
== הפקה ==
האלבום מכיל 10 שירים בערבית.

חדד הופיעה כחודש בממלכת ירדן תחת השם "סירִית חדאד אל-מוטרבת אל-כּרְמַל". לאלבום קראו "בערבית" (בערבית: كرمل - כּרְמַל). האלבום הפך ללהיט בירדן ובמדינות ערב, אף על פי שאינה דוברת את השפה.

שרית חדד הקליטה גם את השיר "אינתה עומרי" אך השיר לא נכנס לאלבום.

את האלבום עיבדו: שי ראובני, עלי סרחן, טלל אבו רבב, קאסם סבונג'י ואימאן עבדאלה.

== רשימת רצועות ==
{| class="wikitable"
!מס'
!שם
!מילים
!לחן
!אורך השיר
|-
|1.
|"ג'אני ג'אני"
|עארף לאפי
|אחמד ראמי
|4:29
|-
|2.
|"ארוח למין"
|עבד אל מונעים אל סיבאעי
|ריאד אל סומבאתי
|14:03
|-
|3.
|"חבייתאק מבן אנאס"
|קאזם אלסעדי
|טלל אבו ררב
|4:20
|-
|4.
|"טראל יא ממה"
|אליאס אבו ע׳זאלה
|אליאס אבו ע׳זאלה
|5:24
|-
|5.
|"מילי עליי"
|עארף לאפי
|דני שושן
|4:53
|-
|6.
|"סאקן"
|עאדל ראפול
|גורג׳ מרדירוסיאן
|3:40
|-
|7.
|"ימסהרני"
|אחמד ראמי
|סייד מקאווי
|15:05
|-
|8.
|"אינתה אל רמז"
|עארף לאפי
|עלי סרחן
|4:17
|-
|9.
|"מה ביסמחלק"
|אימאד שמס א דין
|אימאד שמס א דין
|5:36
|-
|10.
|"ימנוואר יא אמר"
|אלי ביטאר
|גורג׳ מרדירוסיאן
|4:56
|}

==קישורים חיצוניים==

*[http://www.sarit-hadad.com/album.php?album_id=5 דף האלבום] באתר הרשמי של שרית חדד

==הערות שוליים==

קטגוריה:אלבומי שרית חדד
קטגוריה:אלבומים בערבית
קטגוריה:תרבות ערבית בישראל
קטגוריה:אלבומי חברת אבי גואטה הפקות בע"מ
גורבאן גורבאנוב

גורבאן גורבאנוב (באזרית: Qurban Qurbanov; נולד ב-13 באפריל 1972) הוא מאמן כדורגל וכדורגלן עבר אזרי.

== קריירה ==
גורבאנוב התחיל את הקריירה שלו בקבוצת קור. במהלך הקריירה שיחק גם במרטשחלי אוזורגטי, דאשקין זקטאלה, אלזני גורג'אני, טוראן טובוז, קור נור, נפטצ'י באקו, דינמו סטברופול, פאקל וורונז', בלטיקה קלינינגרד ואינטר באקו. לזכותו של גורבאנוב 4 אליפויות, שני גביעים, תואר "מלך השערים" בתום עונת בה הבקיע 14 שערי ליגה. גורבאנוב הוא מלך שערי נבחרת אזרבייג'ן בכל הזמנים עם 14 שערים.

עם סיום קריירת המשחק שלו באינטר באקו, הוא התחיל את הקריירה שלו כמאמן, כאשר עונה לאחר שפרש מונה למאמן הקבוצה למשך עונה אחת. באוגוסט מונה למאמן קרבאך עימה זכה גביע כבר בעונה הראשונה שלו כמאמן הקבוצה. באוגוסט עלה עם הקבוצה לשלב הבתים של הליגה האירופית ועשה עם הקבוצה היסטוריה כאשר היא הפכה לקבוצה האזרית הראשונה שמצליחה להעפיל למפעל אירופי כלשהו. ב-3 בנובמבר 2017, מונה למאמן נבחרת אזרבייג'ן.

== תארים ==
=== תארים כשחקן ===
;טוראן טובוז
* אליפות אזרבייג'ן: 

;נפטצ'י באקו
* אליפות אזרבייג'ן (3): , , 
* הגביע האזרי: 

;תארים אישיים
* כדורגלן השנה באזרבייג'ן: 
* מלך השערים של ליגת העל האזרית: 

=== תארים כמאמן ===
* אליפות אזרבייג'ן (7): , , , , 2017/2018, 2018/2019, 2019/2020
* הגביע האזרי (3): , , 

==קישורים חיצוניים==

קטגוריה:חלוצי כדורגל אזרים
קטגוריה:כדורגלנים אזרים
קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני נפטצ'י באקו
קטגוריה:כדורגלני פאקל וורונז'
קטגוריה:כדורגלני בלטיקה קלינינגרד
קטגוריה:כדורגלני וולגר אסטרחן
קטגוריה:כדורגלני שמאחי
קטגוריה:כדורגלני נבחרת אזרבייג'ן
קטגוריה:מאמני כדורגל אזרים
קטגוריה:מאמני נפטצ'י באקו
קטגוריה:מאמני נבחרת אזרבייג'ן בכדורגל
קטגוריה:אזרים שנולדו ב-1972
הדרך שבחרתי

הדרך שבחרתי הוא אלבומה השלישי של הזמרת שרית חדד שיצא לאור בשנת 1997.

באותה תקופה, קובי אוז, סולן להקת "טיפקס", החליט לצרף אותה לדואט בשיר "למה הלכת ממנו". השיר הפך ללהיט ענק, וחשף את חדד לקהל הרחב בישראל.

האלבום הכיל 12 רצועות, 11 רצועות בעברית ורצועה אחת בערבית בשם "ימנואר יאמר". מתוך האלבום בלטו השירים: "הופה הופה", "איך אבדו הריגושים", "אמא", "הדרך שבחרתי" ו"ביכורי אהבה", ולמרות שהוא זכה להצלחה מסחרית פחותה מקודמיו, הקריירה המוזיקלית של חדד המשיכה לנסוק. כמו כן כלל האלבום את השיר "לאהוב", שבשונה משאר השירים שנכללו בו בוצע בסגנון דאנס-פופ.

יש לציין שהשיר "אמא" המופיע באלבום זה והשיר "אמא" המופיע באלבומה ימים של שמחה – חלק א', הם שני שירים שונים שאינם קשורים זה לזה מעבר.

== רשימת רצועות ==

המשתתפים באלבום:
* הפקה: אבי גואטה הפקות בע"מ
* עיבודים: שי ראובני
* קלידים: שי ראובני
* גיטרות: אבי סינגולדה
* גייטרה 'מזרחית': יהודה קיסר
* אקורדיון: בוריס אלייב
* כינור: פליקס מזרחי, ילמז טשצ'שמה
* בוזוקי: 'אריס' נחום
* חליל: אמיר שחסר
* סקספון וקלרינט: ניצן עין הבר
* בגלמה: מוסטפא
* קולות רקע: יהודה תמיר

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|זהב
|20,000
|}

==קישורים חיצוניים==

==הערות שוליים==

קטגוריה:אלבומי שרית חדד
קטגוריה:אלבומים בעברית
קטגוריה:אלבומים בערבית
קטגוריה:אלבומי זהב בישראל
קטגוריה:אלבומי חברת אבי גואטה הפקות בע"מ
מודיבו מאיגה

מודיבו מאיגה (נולד ב-3 בספטמבר 1987) הוא כדורגלן מאלי המשחק בעמדת החלוץ בקבוצת אל-ג'יל. לזכותו 59 הופעות במדי נבחרת מאלי.

==קריירת מועדונים==
מאיגה התחיל את הקריירה שלו בסטאד מאליין המקומית. בגיל 17 עזב את מאלי וחתם ברג'א קזבלנקה המרוקאית בה שיחק 3 שנים, שבסיומן חתם בלה מאן הצרפתית בה שיחק 3 שנים. בתום עונת ירד עם המועדון לליגה השנייה וחתם ל-4 שנים בסושו.

בעונת שיתף פעולה עם בראון אידאייה והשניים היו מלכי השערים של המועדון עם 15 שערים כל אחד ומוקמו במקום ה-7 של מלכי השערים של הליגה ביחד עם ז'רביניו מליל, והיו שותפים לעונה מוצלחת של המועדון שהסתיימה במקום ה-5 שמוביל למוקדמות הליגה האירופית.

ב-12 באוגוסט 2011 הודיע כי הוא אינו מעוניין להמשיך בשל ההתעניינות מצידה של ניוקאסל יונייטד. ב-16 בדצמבר 2011 דווח בצרפת שעסקת ההעברה שלו לניוקאסל נפלה ומאיגה סירב לשחק עבור המועדון, אלא שב-22 בפברואר 2012 חזר לשחק בהפסד 1-0 נגד ליל.

ב-17 ביולי 2012 עבר בדיקות רפואיות בווסטהאם יונייטד ויום למחרת הוא חתם על חוזה ל-4 עם אופציה לשנתיים נוספות. ב-18 באוגוסט 2012 ערך את הופעת הבכורה שלו בווסטהאם בניצחון 0-1 נגד אסטון וילה. ב-28 באוגוסט 2012 מאיגה הבקיע את שער הבכורה שלו בניצחון 0-2 נגד קרו אלכסנדרה במסגרת גביע הפוטבול ליג. ב-20 באוקטובר הבקיע את שער הבכורה שלו בליגה בניצחון 1-4 נגד סאות'המפטון. ב-1 בדצמבר 2012 הבקיע בניצחון 1-3 נגד צ'לסי שהיה הניצחון הראשון של "הפטישים" על "הבלוז" מאז .

לאחר שהתקשה לספק את הסחורה, ב-31 בינואר 2014 הושאל לקווינס פארק ריינג'רס עד לסיום העונה. יום למחרת הוא ערך את הופעת הבכורה שלו בתיקו 3-3 נגד ברנלי בו אף הבקיע את שער הבכורה שלו במדי קבוצתו החדשה. באוגוסט חזר לליגה הצרפתית כאשר הושאל למץ עד לסיום העונה עם אופציה לרכוש את כרטיס השחקן שלו בסיום תקופת ההשאלה. ב-1 בנובמבר 2014 הבקיע צמד בניצחון 2-3 נגד קאן. ב-4 באפריל 2015 הבקיע שלושער ראשון בקריירה בניצחון 2-3 נגד טולוז. מאיגה סיים את העונה עם 9 שערים ב-25 משחקים, אך קבוצתו ירדה לליגה השנייה בסיום העונה.

באוגוסט חתם בא-נסר מליגת העל הסעודית. בקיץ חתם באל-איתיחאד כלבה מליגת העל של איחוד האמירויות הערביות.

בספטמבר חתם בעג'מאן.

ב-6 בינואר 2019 מאיגה חתם בבורי ראם יונייטד מליגת העל התאית.

ב-6 בינואר 2020, מאיגה חתם בעג'מאן.

==קריירה בינלאומית==
ב-20 באוגוסט 2007 ערך את הופעת הבכורה שלו בנבחרת מאלי בהפסד 3-2 נגד . ב-21 ביוני 2009 הבקיע את שער הבכורה שלו בנבחרת בניצחון 1-3 נגד במסגרת מוקדמות מונדיאל 2010. מאיגה נכלל בסגל הנבחרת 4 פעמים לקראת גביע אפריקה לאומות: 2010, 2012, 2013 ו-2015.

==קישורים חיצוניים==

קטגוריה:כדורגלנים מאלים
קטגוריה:קשרי כדורגל מאלים
קטגוריה:חלוצי כדורגל מאלים
קטגוריה:כדורגלני לה מאן
קטגוריה:כדורגלני סושו
קטגוריה:כדורגלני וסטהאם יונייטד
קטגוריה:כדורגלני קווינס פארק ריינג'רס
קטגוריה:כדורגלני מץ
קטגוריה:כדורגלני א-נסר
קטגוריה:כדורגלני אל-איתיחאד כלבה
קטגוריה:כדורגלני בורי ראם יונייטד
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:ספורטאים זרים במרוקו
קטגוריה:ספורטאים מאלים בצרפת
קטגוריה:ספורטאים זרים באנגליה
קטגוריה:ספורטאים זרים בערב הסעודית
קטגוריה:ספורטאים זרים באיחוד האמירויות הערביות
קטגוריה:ספורטאים זרים בתאילנד
קטגוריה:ילידי 1987
חוקת משחק הכדורגל

חוקת משחק הכדורגל היא אוסף של 17 חוקים אשר מגדירים את משחק הכדורגל. לפי חוקה זאת מנוהלים כל משחקי הכדורגל תחת ארגון פיפ"א, הקונפדרציות האזוריות, והתאחדויות הכדורגל בעולם. מאז 1886 הגוף האחראי על החוקה הוא ה-IFAB.

ספר החוקים הרשמי נכתב בשפה האנגלית על ידי ארגון ה-IFAB, ומתורגם על ידי התאחדויות הכדורגל המקומיות. בישראל הספר מתורגם לעברית על ידי ההתאחדות לכדורגל בישראל.

== חוקי המשחק ==
כל אחד מהחוקים הוא אוסף של חוקים בפני עצמו, אשר מפרט את כל תתי החוקים תחת החוק.

== היסטוריה ==
במהלך המאה ה-19 היו ניסיונות רבים לקביעת חוקה מרוכזת עבור משחק הכדורגל. החוקים המקוריים הושפעו רבות מחוקי קיימברידג' (1848) ובהמשך מחוקי שפילד (1858). ב-1863 כתב אבנעזר קוב מורלי את החוקים הראשונים אשר אושרו על ידי התאחדות הכדורגל האנגלית שקמה בדצמבר של אותה השנה. חוקים אלו שונים במהותם מחוקי המשחק של היום, אך לראשונה נוצרו הבדלים מהותיים בין חוקי משחק הרוגבי, לבין הכדורגל.

=== שינויים מהותיים בחוקי המשחק ===
במהלך השנים חוקי המשחק השתנו רבות, וגם כיום מפרסם ארגון ה-IFAB בסוף כל עונה את השינויים אשר יחולו החל מעונת המשחקים הבאה. לרוב שינויים אלו הם קוסמטיים בלבד, אך לעיתים הם משנים את הדרך בה משחק הכדורגל משוחק.
* 1865 הגבלת גובה השער על ידי הוספת משקוף בגובה 2.44 מטר.
* 1866 מסירה קדימה חוקית, במידה וישנם 3 שחקני הגנה בין שחקן ההתקפה אשר מקבל את הכדור, לשער הקבוצה המגנה, אחרת מתבצעת עבירת נבדל
* 1866 חל איסור על שחקנים לתפוס את הכדור.
* 1871 תפקיד השוער הוסף. לשוער מותר לתפוס את הכדור בידיו בכל חלקי המגרש.
* 1872 הגבלת השוער לתפיסת הכדור בחצי המגרש שלו בלבד.
* 1872 הוספת בעיטת קרן.
* 1874 קבוצות החלו להחליף בין צדי המגרש לאחר מחצית המשחק, ולא אחרי שערים.
* 1877 משך המשחק נקבע ל-90 דקות.
* 1882 הוצאת חוץ מחויבת בשתי ידיים.
* 1891 בעיטת עונשין נפסקת על עבירות באזור השער, ניתן לבעוט מכל נקודה במרחק 11 מטר מהשער.
* 1892 הוספת זמן פציעות על ידי השופט.
* 1902 הגדרת רחבת השוער, וקביעת נקודה לביצוע בעיטת העונשין.
* 1904 שופט יכול לתת חוק יתרון.
* 1912 הגבלת השוער לתפיסת הכדור באזור הרחבה שלו בלבד.
* 1925 חוק הנבדל משתנה כך שמספיקים 2 שחקני הגנה בין שחקן ההתקפה אשר מקבל את הכדור, לשער הקבוצה המגנה.
* 1965 מותר לקבוצה לבצע חילופים, אך במקרה של פציעה בלבד.
* 1967 מותר לקבוצה לבצע שני חילופים, ללא קשר לפציעות.
* 1970 בעיטות הכרעה קובעות את תוצאת המשחק במקרה של שוויון.
* 1970 שופט יכול להזהיר שחקן על ידי כרטיס צהוב ולהרחיק שחקן על ידי כרטיס אדום.
* 1992 על השוערים חל איסור לגעת בכדור ביד אם נמסר להם על ידי כף רגלו של שחקן מהקבוצה שלהם.
* 1995 מותר לקבוצה לבצע שלושה חילופים.
* 2000 לשוער מותר להחזיק בכדור עד 6 שניות.
* 2012 טכנולוגיית קו השער אושרה לשימוש.
* 2018 הוספת שופטי VAR.
* 2018 מותר לקבוצה לבצע חילוף רביעי בהארכת המשחק.
* 2019 שופט יכול להזהיר איש צוות על ידי כרטיס צהוב ולהרחיק איש צוות על ידי כרטיס אדום.
* 2020 מותר לקבוצה לבצע חמישה חילופים במהלך המשחק ב-3 עצירות שונות - החוק נקבע כחוק זמני בעקבות התמודדות עם מגפת הקורונה, והפך לקבוע בשנת 2022.

== קישורים חיצוניים ==

* [http://www.fifa.com/mm/Document/FootballDevelopment/Refereeing/02/36/01/11/LawsofthegamewebEN_Neutral.pdf חוקת משחק הכדורגל] באתר פיפ"א, באנגלית 
* [http://www.football.org.il/?catid=%7B48105550-5B23-4410-8D6F-BF60565ECBC2%7D חוקת משחק הכדורגל] באתר ההתאחדות לכדורגל בישראל

*
הרייט המרגלת (סרט)

הרייט המרגלת (באנגלית: Harriet The Spy) הוא סרט קומדיה משפחתית אמריקאי בכיכובה של מישל טרכטנברג שיצא לאקרנים ב-10 ביולי 1996 בארצות הברית. סרט זה מבוסס על רומן הנעורים "הרייט המרגלת" שנכתב על ידי הסופרת האמריקאית לואיז פיציו שיצא לאור בשנת 1964 והפך לקלסיקה.

== תקציר העלילה ==
הסיפור עוקב אחר ילדה בת 11 המתגוררת במנהטן שבניו יורק. הרייט היא בעלת עולם פנימי עשיר ומכנה את עצמה כמרגלת. תחביבה העיקריים הם ריגול ומעקב אחר אנשים קרובים ותיעוד בכתיבה במחברת אשר נוהגת לשאת לכל מקום ולכתוב בה את מחשבותיה והערות על הסובבים אותה. את שעות הפנאי שלה מעבירה בריגול אחר אנשי השכונה ואוספת מידע. עם זאת, שואפת הרייט להיות סופרת.
הכול משתנה כאשר מתרחש אירוע שזעזע את חייה של הרייט והוא עזיבתה של האומנת האהובה שליוותה אותה מגיל צעיר.
ואם זאת לא מספיק, בזמן שהרייט נסחפת למשחק עם חבריה לכיתה, נופלת המחברת הסודית שלה ובאותה היום כל סודותיה הכמוסים נחשפים למשמע כל הילדים.
ילדי הכיתה מנדים אותה ועושים לה תרגילים מלוכלכים, היא נפגעת ונוקמת ובעקבות כל הנזקים, הוריה מחרימים לה את המחברת.
הרייט פגועה ועלייה להתמודד ולהשיב את חבריה.

== צוות השחקנים ==
* מישל טרכטנברג - הרייט מ. ואלש
* גרגורי סמית - ספורט
* ונסה לי צ'סטר - ג'ייני גיבס

== ראו גם ==
* הרייט המרגלת (ספר)

== קישורים חיצוניים ==

קטגוריה:סרטים אמריקאיים מבוססי ספרים
קטגוריה:סרטי קומדיה אמריקאיים
קטגוריה:סרטי ילדים
קטגוריה:סרטי ריגול
קטגוריה:סרטי ניקלודיאון
קטגוריה:סרטים אמריקאיים משנת 1996
קטגוריה:סרטי 1996
מבצע פלאמבוב

השיגור "פריסילה" במבצע פלאמבוב

מבצע פלאמבוב (באנגלית: Operation Plumbbob) היה סדרה של ניסויים גרעיניים שהתבצעו בין 28 במאי ל-7 באוקטובר בשנת 1957, באתר הביטחון הלאומי נבדה. הוא בוצע אחרי פרויקט 57 ולפני פרויקט 58/58A, והיה לסדרת הבדיקות הגדולה ביותר, הארוכה ביותר ובין השנויות ביותר במחלוקת בתולדות ארצות הברית.

== רקע ==
הפעולה כללה 29 פיצוצים, אשר מתוכם רק שניים לא הולידו תפוקה גרעינית. 21 מעבדות וגופים ממשלתיים היו מעורבים. בזמן שרוב הניסויים במבצע פלאמבוב הוקדשו לפיתוח ראשי קרב לטילים בטווח בינוני ובטווח בין-יבשתי, היו גם ניסויים בראשי קרב עבור הגנה אווירית ועבור הגנה נגד צוללות, שהולידו תפוקות גרעיניות קטנות יותר. המבצע כלל גם 43 ניסויים בעלי השפעה צבאית על מבנים אזרחיים וצבאיים, מחקרים על קרינה ועל ביורפואה וכן בדיקת מבני מטוסים. אחד הניסויים הגרעיניים במבצע כלל את תמרון הכוחות הגדול ביותר שיוחס אי פעם לניסוי גרעיני בארצות הברית.

== השפעות רדיולוגיות ==
מבצע פלאמבוב גרם לשחרור 58,300 קירי (השווה ל-2.16 בקרל) של יוד רדיואקטיבי (I-131) לאטמוספירה. שחרור זה גרם לסך הכל 32% מכל החשיפה לקרינה בעקבות ניסויים גרעיניים יבשתיים.

מבחינה סטטיסטית, רמה זו של חשיפה אמורה לגרום בין 11,000 ל-212,000 מקרים של סרטן בלוטת התריס, שבסופו של דבר יובילו לבין 1,000 ל-20,000 מיתות.

בנוסף לחשיפה האזרחית, תרגילי כוחות שנערכו בסמוך לקרקע ליד הפיצוץ של "סמוקי" חשפו יותר מ-3,000 אנשי צבא לרמות קרינה גבוהות יחסית. בסקר שנעשה בקרב אנשי צבא אלה ב-1980 נמצאו שיעורים גבוהים באופן משמעותי של חולים בלוקמיה: עשרה מקרים, במקום שיעור נורמלי של ארבעה.

== קישורים חיצוניים ==

* [http://nuclearweaponarchive.org/Usa/Tests/Plumbob.html דף על מבצע פלאמבוב] בארכיון הנשק הגרעיני

קטגוריה:1957 בארצות הברית
קטגוריה:ארצות הברית: ניסויים בנשק גרעיני
ליאו אטינגר

ליאו אטינגר (אייטינגר) (Leo Eitinger; 12 בדצמבר 1912 – 15 באוקטובר 1996) היה פסיכיאטר נורווגי-יהודי שחקר טראומה נפשית המופיעה באיחור - טראומה שחווים אנשים שעברו נטישה וכאב נפשי מוקדם בחייהם, ומראים סימני טראומה רק עשורים לאחר מכן. הוא הקדיש זמן רב לחקר טראומה פסיכולוגית המופיעה באיחור בקרב ניצולי השואה, אשר גרמה לניצולי שואה כמו פאול צלאן, פרימו לוי ועוד רבים אחרים להתאבד בשלב הבגרות המאוחרת, עשרות שנים לאחר חוויות השואה.

== ראשית חייו ==
ליאו אטינגר נולד בעיירה לומניצה שבמוראביה, אוסטריה (לאחר מלחמת העולם הראשונה בצ'כוסלובקיה; כיום בירת מחוז דרום מוראביה שבצ'כיה). הוא סיים לימודי רפואה באוניברסיטת מסריק בבָרנוֹ, וב-1937 גויס לחיל האוויר הצ'כוסלובקי בתור קצין. ב-1939 נמלט מרדיפות הנאצים והגיע לנורווגיה בתור פליט בסיוע ה-Nansenhjelpen. עם הגיעו לנורווגיה, ארגן הברחה של ילדים יהודים מצ'כוסלובקיה לבית הילדים היהודים באוסלו. הוא קיבל אישור לעסוק בפסיכיאטריה בנורווגיה בעיר בודו, אך האישור נשלל על ידי הנאצים לאחר שפלשו לנורווגיה ב-1940.

== במהלך מלחמת העולם השנייה ==
אטינגר נשאר במחתרת מינואר 1941 ועד שנעצר במרץ 1942. הוא נכלא במקומות שונים ברחבי נורווגיה ולבסוף גורש על הספינה גוטנלנד ב-24 בפברואר 1943, ונשלח במשלוח דרך ברלין לאושוויץ (שם קיבל את מספר האסיר 105268). מאוחר יותר הועבר לבוכנוואלד. מתוך 762 היהודים שגורשו מנורווגיה למחנות ריכוז גרמנים, רק 23 שרדו, ביניהם ליאו אטינגר. לאחר שחזר לנורווגיה התמחה בפסיכיאטריה.

== פסיכיאטר של ניצולי השואה ==
ב-1966 מונה אטינגר לפרופסור לפסיכיאטריה באוניברסיטת אוסלו והפך לראש הקליניקה הפסיכיאטרית באוניברסיטה.

לאחר המלחמה הקדיש אטינגר את כל זמנו ומאמציו לחקר הסבל האנושי עם דגש על הפסיכיאטריה הקלינית, ובפרט ויקטימולוגיה ופסיכיאטריית אסונות. מחקריו היוו ציון דרך בחקר ההשפעות הפסיכולוגיות והפיזיות ארוכות הטווח של מתח קיצוני, ובחקר חוויית הפליט. בין פרסומיו נכללים "ניצולי מחנות ריכוז בנורווגיה ובישראל" (1964), "תמותה ותחלואה לאחר לחץ קיצוני" (1973) ו"זרים בעולם" (1981).

ליאו ואשתו ליזל אטינגר הקדישו את חייהם לקידום זכויות אדם, ולמאבק נגד אי-צדק וגזענות. היה להם תפקיד חשוב בתנועת זכויות האדם בנורווגיה. הודות למאמציהם, נורווגיה גם הפכה למדינה הראשונה בעולם אשר מינתה יושב ראש לפסיכיאטריית אסונות. כאשר ארגון הבריאות העולמי פרסם ב-1992 את סיווג המחלות הבינלאומי ICD-10, הוא כלל בתוכו קטגוריה בשם "שינוי אישיותי מתמשך בעקבות חוויה קטסטרופלית", מושג אבחוני המבוסס על עבודתו של אטינגר.

== קישורים חיצוניים ==

* 

== הערות שוליים ==

קטגוריה:אסירים במחנה הריכוז בוכנוואלד
קטגוריה:ניצולי השואה: צ'כיה
קטגוריה:ניצולי השואה: נורווגיה
קטגוריה:פסיכיאטרים יהודים
קטגוריה:סגל אוניברסיטת אוסלו
קטגוריה:יהודים בשואה: נורווגיה
קטגוריה:יהודים צ'כים
קטגוריה:נורווגים שנולדו ב-1912
קטגוריה:נפטרים ב-1996
דבשניים

Myzomela jugularis
Sugomel nigrum
[[אנתוכרה קטנה]]
דבשניים (שם מדעי: Meliphagidae) הם משפחת עופות טרופיים קטנים החיים באוסטרליה, גינאה החדשה ואיים קרובים באזורים אלה, ומזכירים בהתנהגותם ובהרגלי ההאכילה שלהם את משפחת הצופיתיים מאסיה ואפריקה. כמותם הם ניזונים מצוף (ומכאן השם דבשנים; הצוף מתוק כמו דבש) והם גם צבעוניים ובעלי מקור ארוך וכפוף כדי להכניסו לתוך הפרח. הם מחבבים פרחים ממשפחות הפרוטאיים, ההדסיים והאברשאים.

==סוגי הדבשניים==
*Anthochaera (בו 4 מינים, ביניהם אנתוכרה קטנה)
*סוג ומין יחיד דבשן קוצני לחי (Acanthagenys rufogularis)
*סוג ומין יחיד דבשן מפוספס (Plectorhyncha lanceolata)
*Philemon (בו 4 מינים)
*סוג ומין יחיד דבשן כחול פנים (Entomyzon cyanotis)
*Melidectes (בו 10 מינים)
*סוג ומין יחיד דבשן מקירה (Meliarchus sclateri)
*Manorina (בו 4 מינים)
*Xanthotis (בו 2 מינים)
*Meliphaga (בו 14 מינים)
*Lichenostomus (בו 21 מינים)
*Melipotes (בו 4 מינים)
*Melithreptus (בו 6 מינים)
*סוג ומין יחיד דבשן מקגריגור (Macgregoria pulchra)
*סוג ומין יחיד דבשן ירוק גב (Glycichaera fallax)
*Lichmera (בו 11 מינים)
*Timeliopsis (בו 2 מינים)
*סוג ומין יחיד דבשן ארך מקור (Melilestes megarhynchus)
*סוג ומין יחיד דבשן כתום לחי (Oreornis chrysogenys)
*סוג ומין יחיד דבשן בונגיויל (Stresemannia bougainvillei)
*סוג ומין יחיד דבשן מפוספס לבן (Trichodere cockerelli)
*סוג ומין יחיד דבשן צבוע (Grantiella picta)
*Gymnomyza (בו 3 מינים)
*Phylidonyris (בו 5 מינים)
*Ramsayornis (בו 2 מינים)
*Conopophila (בו 3 מינים)
*Acanthorhynchus (בו 2 מינים)
*Certhionyx (בו 2 מינים)
*Myzomela (בו 31 מינים, בהם מיזומלה מיקרונזית)
*סוג ומין יחיד דבשן ניו זילנד (Anthornis melanura)
*סוג ומין יחיד דבשן הכומר (Prosthemadera novaeseelandiae)
*Epthianura (בו 4 מינים)
*סוג ומין יחיד דבשן מדברי (Ashbyia lovensis)

==קישורים חיצוניים==

* 
* [http://www.nhptv.org/wild/Meliphagidae.asp דבשניים באתר Wildlife Journal Junior]

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
שדה משחק הכדורגל

איור שדה המשחק עם סימוני מידות. לחצו לצפייה בגודל מלא.
שדה משחק הכדורגל הוא שטח מוגדר למשחק הכדורגל, העשוי דשא או דשא מלאכותי, וחייב להיות בצבע ירוק. ממדי המגרש ודרכי סימונו מוגדרים בחוקת משחק הכדורגל כחוק 1: שדה המשחק.

==ממדים==
קו האורך של שדה חייב להיות ארוך מקו השער, כדי לתת למגרש צורה מלבנית.

==סימונים==
ישם מספר סימוני חובה בשטח שדה המשחק.
* שדה המשחק - רוחבם של כל קווי המגרש יהיה 12 סנטימטרים. שדה המשחק מחולק לשני חצאים שווים. נקודת המרכז תסומן בעיגול, ומסביבה מסומן מעגל ברדיוס 9.15 מטרים.
* רחבת השער - בכל אחד מצדי המשחק, במרחק של 5.5 מטר מכל עמוד שער, יש לסמן בזווית ישרה לקו השער את רחבת השוער, באורך של 5.5 מטר. קווים אלו יחוברו ביניהם בקו מקביל לקו השער.
* רחבת העונשין - בכל אחד מצדי המשחק, במרחק של 16.5 מטר מכל עמוד שער, יש לסמן בזווית ישרה לקו השער את רחבת העונשין, באורך של 16.5 מטר. קווים אלו יחוברו ביניהם בקו מקביל לקו השער.
* נקודת עונשין - בכל רחבת עונשין, תסומן בעיגול נקודה במרחק 11 מטרים מנקודת האמצע שבין שני עמודי השער.
* קשת רחבת העונשין - בכל רחבת עונשין, תסומן קשת עיגול ברדיוס 9.15 מטרים מנקודת העונשין. קשת זאת תסומן רק מחוץ לרחבת העונשין.
* אזור טכני - מחוץ לתחומי המגרש מסומן אזור טכני בו רשאים אנשי הצוות והשחקנים המחליפים להימצא.

===סימוני הקרן===
בכל פינה של המגרש יוצב דגל קרן, שגובהו לפחות 1.5 מטר וקצהו לא מחודד. מסביב דגל הקרן יש לסמן ברדיוס מטר את קשת הקרן. קשת זאת תסומן רק בתוך שטח המגרש.

===שערים===
יש למקם את השערים במרכזו של קו השער. על השערים להיות בנויים משני עמודים מאונכים, ומחוברים ביניהם בקורה נוספת.
* מידות - המרחק בין עמודי השער הוא 7.32 מטרים, ובין הקורה העליונה לקרקע הוא 2.44 מטרים.
* צבע - על עמודי השער להיות לבנים.
* בטיחות - השערים חייבים להיות מקובעים לקרקע. ניתן להשתמש בשערים ניידים אך ורק אם הם עונים על דרישה זו.
* חומר - על עמודי השער להיות עשויים עץ, מתכת, או חומר אחר אשר מאושר מראש.
* צורה - על עמודי השער להיות בצורה מלבנית, עגולה או אליפטית, ואסור שיהוו סכנה לשחקנים.

==חוקים נוספים==
* חל איסור על פרסום בשדה המשחק וציודו, כולל רשתות השערים והאזורים שהן תוחמות, ובדגלי הקרן.
* ניתן לסמן סימון מחוץ לשטח שדה המשחק, במרחק 9.15 מטרים מקשת הקרן ובזווית ישרה, אשר יעזור להבטיח שמירת מרחק בעת ביצוע בעיטת קרן.
* שופטים מורשים להשתמש בספריי נעלם בעת בעיטה חופשית.

==קישורים חיצוניים==

* [https://web.archive.org/web/20150616081443/http://football.org.il/Game%20Constitution/1.pdf חוק מספר 1 לחוקת משחק הכדורגל], באתר ההתאחדות לכדורגל בישראל.

קטגוריה:ערכים שבהם תבנית בריטניקה אינה מתאימה
קטגוריה:כדורגל: חוקים
חומצה אדיפית

חומצה אדיפית (Adipic acid) היא תרכובת שנוסחתה הכימית <chem>(CH_2)_4(COOH)_2</chem>. חומצה אדיפית היא חומצה די-קרבוקסילית כלומר מכילה שתי קבוצות חומצה בקצות שרשרת ישרה בת 6 אטומי פחמן.

החומצה האדיפית היא חומר גלם לייצור ניילון, והיא החומצה הדו-קרבוקסילית המיוצרת בכמות הגדולה ביותר, המוערכת ב-2.5 מיליון טון בשנה.

== ייצור ==
בעבר יוצרה חומצה אדיפית מחמצון של שומן מהחי ומכאן שמה (adeps בלטינית - שומן). כיום מייצרים חומצה אדיפית מתערובת של ציקלוהקסנול וציקלוהקסנון המכונה שמן KA (ראשי תיבות של Ketone-Alcohol oil) בחמצון רב שלבי באמצעות חומצה חנקתית.

בשלב מוקדם מתחמצן הכוהל ציקלוהקסנול לקטון ציקלוהקסנון ומשתחררת חומצה חנקיתית:

<math>HOC_6H_11 + HNO_3 \longrightarrow OC_6H10 + H_2O + HNO_2</math>

תוצר לוואי של התהליך הוא מזהם האוויר NO<sub>2</sub> שייצור חומצה אדיפית הוא אחד ממקורות הפליטה העיקריים שלו.

הוצעו שיטות ידידותיות יותר לסביבה לייצור חומצה אדיפית למשל באמצעות תגובה של פחמן חד-חמצני עם בוטאדיאן:

<math>CH_2=CH-CH=CH_2 + 2CO + 2H_2O \longrightarrow HO_2C(CH_2)_4CO_2H</math>

== שימושים ==
* השימוש הנפוץ ביותר לחומצה אדיפית הוא ייצור ניילון באמצעות תגובת דחיסה עם הקסהמתילן דיאמין. 60% מהחומצה מיוצרת לצורך זה
* חומר גלם בייצור פוליאוריתן
* אסטרים של חומצה אדיפית משמשים כפלסטיסיזרים בעיקר ל-PVC
* שילוב חומצה אדיפית בפולימר לשחרור מבוקר של תרופות מאפשר שחרור תרופות בקצב אחיד ללא תלות ב-pH
* כתוסף מזון לשיפור טעם, ויסות חומציות וג'לציה. מספר E של חומצה אדיפית הוא E355

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
אדיפית, חומצה
אדיפית, חומצה
קטגוריה:מונומרים
Allgemeine Zeitung des Judentums

Allgemeine Zeitung des Judentums (בראשי תיבות: A.Z.J; אַלגֶמַיינֶה צַייטוּנג דֶס יוּדֶנטוּמס, מילולית: "עיתונה הכללי של היהדות") היה כתב עת יהודי-גרמני שהוקדש לנושאים מעולמה של היהדות, בדגש על ענייניה של יהדות גרמניה. כתב העת יצא לאור ברציפות בין השנים 1837–1922. הוא היה העיתון היהודי-גרמני שיצא לאור ברציפות במשך הזמן הארוך ביותר.

העיתון תפס את מקום "שולמית", שהחליף בשעתו את "המאסף".

עורכו הראשי ומייסדו היה לודוויג פיליפסון, רב רפורמי ופעיל ציבור.

==היסטוריה==
כתב העת נוסד בשנת 1837 בלייפציג, ובהמשך הודפס בברלין. הגיליון הראשון הודפס ב-2 במאי 1837, ומטרתו המוצהרת הייתה לקדם את הידע ההיסטורי של היהודים אודות עמם. אך עסק באופן שוטף גם ביתר תחומי העניים של יהודי גרמניה: פוליטיקה, דת, ספרות יהודית וכללית, היסטוריה ופילולוגיה. לכתב העת צורף מעת לעת מוסף ספרותי. ב-1839 הפך כתב העת לשבועון.

בעת הקמת כתב העת הושם דגש על עיתונות בלתי-תלויה, ולכן לא נעזרו העורכים בתמיכה או סבסוד של כל גוף יהודי רשמי. כתב העת הופץ בכל רחבי אירופה היהודית.

לאחר פטירת העורך הראשון לודוויג פיליפסון, ערך את כתב העת גוסטב קרפלס (החל מ-1890). מו"ל העיתון בתקופת קרפלס היה איל העיתונות היהודי רודולף מוסה.

בשנותיו הראשונות של כתב העת השתתפו בכתיבת מאמרים בו חוקרים כמו גבריאל ריסר, אליקים כרמולי, שד"ל, לאופולד צונץ, יהודה ליב דוקעס, יוליוס פירסט, לאופולד לעף, פרנץ דליטש, אהרן ילינק, אברהם גייגר ויצחק מרדכי יוסט.

בשנים מאוחרות נקרא כתב העת: "עיתון ה-CV: ביטאון האגודה המרכזית של אזרחים גרמנים בני הדת היהודית".

==קישורים חיצוניים==

* 
* [http://sammlungen.ub.uni-frankfurt.de/cm/periodical/titleinfo/3224737 כל גיליונות כתב העת, סרוקים] בארכיב אוניברסיטת פרנקפורט
* 
<div style="direction: ltr;">
* 
</div>

==הערות שוליים==

קטגוריה:גרמניה: כתבי עת
קטגוריה:עיתונות יהודית
קטגוריה:גרמניה: עיתונים
קטגוריה:יהדות גרמניה
קטגוריה:עיתונים בגרמנית
דוד אשכנזי

דוד ולדימירוביץ' אשכנזי (ברוסית: Дави́д Влади́мирович Ашкена́зи; 25 בדצמבר 1915 - 19 בפברואר 1997) היה פסנתרן, מלווה ומלחין יהודי-רוסי.

==חייו==
אשכנזי נולד בניז'ני נובגורוד. הוא למד נגינה בפסנתר בקולג' המקומי למוזיקה ובקונסרבטוריון של מוסקבה. הוא עבד כמלווה עם כמה זמרי פופ סובייטיים נודעים, בהם איזבלה יורייבה, קלודיה שולז'נקו, ליודמילה זיקינה, מרינה גורדון, ואדים קוזין, מארק ברנס, יוסיף קובזון ועוד.

בשנת 1996 הוכרז אשכנזי כ"אמן העם של רוסיה".

בשנת 1964 ניגן עם הכנר נחום לאטונסקי בפרק של הסרט "צמיד הנופך", עיבוד לנובלה המפורסמת באותו שם מאת אלכסנדר קופרין. הוא כתב מוזיקה לשירו של יעקב פולונסקי, "בעת חזות קשה של פרידה", שזכה לביצוע של זמרים רבים.

דוד אשכנזי היה אביו של הפסנתרן והמנצח המפורסם ולדימיר אשכנזי וסבו של הפסנתרן ולדימיר סברדלוב-אשכנזי.

הוא נפטר ב-19 בפברואר 1997 במוסקבה, רוסיה.

==קישורים חיצוניים==

* , אינטרמצו עם אריק, 15 במרץ 2015
* 

==הערות שוליים==

קטגוריה:פסנתרנים רוסים
קטגוריה:מלחינים יהודים רוסים
קטגוריה:פסנתרנים יהודים
אשכנזי
קטגוריה:בוגרי הקונסרבטוריון של מוסקבה
קטגוריה:רוסים שנולדו ב-1915
קטגוריה:רוסים שנפטרו ב-1997
וורן (מישיגן)

וורן (באנגלית: Warren) היא עיר במחוז מקומב במדינת מישיגן בארצות הברית. וורן שוכנת מצפון לעיר דטרויט והיא חלק מהמטרופולין שלה. בעיר מתגוררים 134,056 תושבים (נכון ל-2010), והיא העיר השלישית מבחינת גודל אוכלוסייתה במישיגן, אחרי גרנד ראפידס ודטרויט.

==היסטוריה==
וורן הוקמה תחת השם "ביביס קורנרס" (Beebe's Corners) ב-1830. בהתחלה היא הייתה תחנת עצירה לכרכרות שיצאו מדטרויט צפונה. ב-1837 שמה שונה להיקורי, שנה לאחר מכן לאבה וזמן קצר לאחר מכן לוורן. מקור השם לא ברור. דעה אחת אומרת שהוא מתייחס לכומר שהיה פעיל ברחבי מישיגן ודעה אחרת אומרת שהוא מתייחס לגנרל ג'וזף וורן שנהרג בקרב גבעת בנקר במלחמת העצמאות של ארצות הברית.

ב-1893 ההתיישבות קיבלה מעמד של כפר וב-1957 היא קיבלה מעמד של עיר. העיר גדלה באופן משמעותי בשנות ה-50 וה-60 של המאה ה-20 בעקבות הבייבי בום שלאחר מלחמת העולם השנייה ותהליך המעבר של אזרחים רבים מדטרויט לפרווריה. האוכלוסייה הגיעה לשיא ב-1970 ומאז היא נמצאת בירידה הדרגתית.

==כלכלה==
בעיר נמצאים מספר מפעלים ומרכזי חברות, בהם מספר מרכזים של יצרנית הרכב ג'נרל מוטורס.

==חינוך==
בעיר נמצאים מספר קמפוסים של מוסדות להשכלה גבוהה, בהם קמפוסים של אוניברסיטת דבנפורט ואוניברסיטת מרכז מישיגן.

==קישורים חיצוניים==

* 
* 

==הערות שוליים==

קטגוריה:מישיגן: ערים
קטגוריה:יישובים שהוקמו ב-1830
כדור כדורגל

כדור כדורגל
כדור כדורגל הוא כדור משחק המשמש למשחק הכדורגל. צורת הכדור, גודלו, משקלו, והחומר ממנו הוא עשוי, מוגדרים בחוקת משחק הכדורגל כחוק 2: הכדור.

== היסטוריה ==
במהלך השנים חלו שינויים רבים בחומר ממנו היה עשוי כדור הכדורגל. בימי הביניים הכדור היה עשוי מעטפת עור וממולא בשבבי שעם או בשלפוחית השתן של בעלי חיים. רק במאה ה-19 הכדורים התחילו להיעשות, כמו שהם כיום, עשויים מגומי ועור.

== תכונות ומידות ==

=== החלפת כדור פגום ===
במידה והכדור מתפוצץ או נפגם במהלך המשחק, על השופט להפסיק את המשחק. חידוש המשחק יתבצע על ידי הטלת הכדור במקום בו נפגם הכדור הקודם. חל איסור על השחקנים להחליף את כדור המשחק ללא אישור השופט.

== חוקים נוספים ==
* במשחקים תחרותיים של פיפ"א והקונפדרציות האזוריות, חייב להיות מוטבע על הכדור אחד מ-3 סימנים מזהים: מאושר על ידי פיפ"א, הלוגו הרשמי נבדק על ידי פיפ"א, או הכיתוב כדור-משחק בינלאומי תקני.
* חל איסור על כל סוג פרסום מסחרי על גבי הכדור, למעט סמלי התחרות, סמלי מארגני התחרות, וסמל יצרן הכדור.

== יצרני כדורים ==
במהלך השנים חברות רבות ייצרו את כדורי המשחק. החל משנת 1970, אדידס מייצרת את כדורי המשחק של המשחקים הרשמיים בגביע העולם, אליפות אירופה, משחקים האולימפיים, וליגת האלופות.

==ראו גם==
* ג'אבולאני
* בראזוקה

== קישורים חיצוניים ==

* [https://web.archive.org/web/20160312072117/http://football.org.il/Game%20Constitution/2.pdf חוק מספר 2 לחוקת משחק הכדורגל], באתר ההתאחדות לכדורגל בישראל.
* 

קטגוריה:ערכים שבהם תבנית בריטניקה אינה מתאימה
קטגוריה:כדורגל: חוקים
קטגוריה:מושגים בכדורגל
קטגוריה:כדורים